7/4/63หนูมีเพศสัมพันธ์กับแฟนแล้วไม่ได้ป้องกันเลยกินยาคุมฉุกเฉิน 10/4/63ประจำเดินก็มา ไม่ได้มีการตั้งครรภ์ใดๆค่ะ(ประจำเดือนหมดวันที่14/4/63) แล้ว16/05/63หนูก็มีเพศสัมพันธ์กับแฟนแบบป้องกัน ปกติประจำเดือนหนูจะมาภายใน32-38วัน นับจากหลังประจำเดือนวันสุดท้ายหมด แต่ตอนเดือนประจำเดือนยังไม่มาเลยค่ะ เป็นเพราะผลข้างเคียงของยาคุมฉุกที่หนูกินเดือนที่แล้วมั้ยคะที่ทำให้ประจำเดือนเลื่อนหรือเป็นการตั้งครรภ์คะ
สวัสดีค่ะ การใช้ยาคุมฉุกเฉินนั้นเป็นการรับประทานฮอร์โมนเพศหญิงในขนาดสูงเข้าไปคราวเดียวเพื่อป้องกันการตั้งครรภ์หลังจากมีเพศสัมพันธ์ไปแล้ว ควรกินภายใน 72 ชั่วโมงหลังมีเพศสัมพันธ์ และให้กินให้ครบและตรงเวลาตามข้างฉลากกำหนดผลข้างเคียงหลังการใช้ยาที่พบได้คือเลือดออกผิดปกติทางช่องคลอด ประจำเดือนมาคลาดเคลื่อน โดยประจำเดือนที่มาคลาดเคลื่อนจะเป็นในเดือนนั้นๆ มักไม่ค่อยมีผลยาวนานมาถึงเดือนต่อไปค่ะ ยกเว้นว่าเลือดที่มาครั้งก่อนนั้นไม่ใช่เลือดประจำเดือนแต่เป็นผลข้างเคียงจากการใช้ยาคุมฉุกเฉิน แล้วประจำเดือนจริงๆก็ยังไม่มา ขาดหายไปตั้งแต่ตอนนั้นดังนั้นแนะนำซื้อชุดตรวจการตั้งครรภ์ทางปัสสาวะมายืนยันเองเบื้องต้นก่อน ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไป น่าจะตรวจได้ผลที่แน่นอนแล้ว และหากให้ผลลบ แต่ประจำเดือนก็ยังไม่มา ควรไปยืนยันอีกครั้งที่รพ.และหาสาเหตุอื่นๆที่อาจทำให้ประจำเดือนไม่มาเช่นความผิดปกติในมดลูกหรือรังไข่ต่อไป